REGULAMENTO VENTA AMBULANTE
ADMINISTRACIÓN LOCAL — Municipal — Mondariz (Ordenanzas e Regulamentos, 14/12/2015)

O Pleno do Concello de Mondariz, en sesión ordinaria de data 28 de novembro de 2015 acordou aprobar expresamente, con carácter definitivo, a redacción final do texto do Regulamento da Venda Ambulante, unha vez resoltas as reclamacións presentadas e incorporadas á mesma as modificacións derivadas das reclamacións estimadas, o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. A Directiva 2006/123/CE, do Parlamento Europeo e do Consello, do 12 de decembro de 2006, relativa aos servizos no mercado interior, impón aos Estados a obriga de eliminar todas as trabas xurídicas e barreiras administrativas inxustificadas á liberdade de establecemento e de prestación de servizos que se contemplan nos Artigos 49 e 56 do Tratado de Funcionamento da Unión Europea (TFE) respectivamente. A súa incorporación ao ordenamento xurídico español conduce á modificación da Lei 7/1996, do 15 de xaneiro, de Ordenación do Comercio Detallista, e ineludiblemente á reforma dos conseguintes desenvolvementos regulamentarios, co obxecto de axeitar o seu contido ás esixencias de supresión de trámites innecesarios e de simplificación de procedementos administrativos no outorgamento das autorizacións pertinentes en materia de comercio. Aínda que con carácter xeral as actividades de servizos de distribución comercial non deben estar sometidas a autorización administrativa previa, no relativo ao exercicio da venda ambulante ou non sedentaria considerouse necesario o seu mantemento así como a introdución de certas modificacións, que a continuación exporanse, na medida que este tipo de actividade comercial require do uso de solo público que debe conciliarse con razóns imperiosas de interese xeral como a orde pública, a seguridade e a saúde pública. Por outra banda, dada a escaseza de solo público dispoñible, o número de autorizacións deberá ser necesariamente limitado. Por iso, o procedemento de concesión debe ser público e transparente de xeito que, a pesar de que as autorizacións teñan unha duración limitada no tempo, poidan proporcionar un resarcimento xusto dos investimentos acometidas polos seus titulares. Necesidade de adaptación da regulación vixente aos principios e obxectivos da Directiva Europea 2006/123, do 12 de decembro, relativa aos servizos no mercado interior e a lexislación estatal e autonómica pola que se traspón ao dereito interno a Directiva de Servizos, nomeadamente: No presente Regulamento os termos feira, mercado e mercadillo usaranse indistintamente para referirse á feira. A presente ordenanza dítase en virtude das competencias que se atribúen ao municipio en virtude de canto se dispón polos Artigos 25.2. e 84.1 da Lei 7/1985, do 2 de abril, reguladora das bases de réxime local e nos Artigos 1 e 5 do Regulamento de Servizos das Corporacións Locais. Esta ordenanza ten por obxecto regular, con carácter xeral, a venda que se realice polos comerciantes fóra dun establecemento permanente, de forma habitual, ocasional, periódica ou continuada, dentro do termo municipal de Mondariz, en instalacións desmontables ou transportables, así como en vehículos tenda. Ademais do disposto pola presente ordenanza, a venda ambulante rexerase polo establecido nas normas sectoriais reguladoras da venda e comercialización de cada produto en concreto, en especial os regulamentos técnico sanitarios aplicables á produción e comercialización de cada produto. Considérase venda ambulante a realizada polos comerciantes fóra dun establecemento comercial permanente, de forma habitual, ocasional, periódica ou continuada, nos lugares habilitados ó efecto polo Concello de Mondariz, en instalacións desmontables ou transportables, incluídos os camións-tenda e demais vehículos de venda ambulante. A venda ambulante só poderá realizarse baixo as seguintes modalidades: 1./ Venda ambulante en mercados periódicos: aquela autorizada nos mercados ubicados en poboacións, en lugares e espazos determinados, cunha periodicidade habitual establecida. Dentro deste epígrafe están encadradas, entre outras, as realizadas en feiras populares, mercadillos e rastrexos.2./ Venda ambulante en postos desmontables instalados na vía pública: aquela autorizada para un número de postos, situacións e períodos determinados.3./ Venda ambulante en mercados ocasionais: aquela autorizada en mercados esporádicos, que se celebren con motivo de feiras, festas ou acontecementos populares.4./ Venda ambulante mediante camións ou vehículos-tenda: aquela realizada nos citados medios e autorizada en zonas ou lugares determinados. Só poderán expoñerse e venderse produtos autorizados e que polas súas características non precisen un réxime de envasado, conservación e almacenamento en establecemento pechado. De xeito excepcionais poderá autorizarse a venda dos produtos perecedoiros cando se dispoña de instalacións axeitadas para garantir a súa conservación ou cos produtos debidamente identificados e envasados, reunindo as condicións de hixiene, sanidade, calidade e seguridade alimentaria, estipuladas nas disposicións vixentes. Os agricultores poderán vender directamente os produtos do campo tales como verduras, legumes e froitas, ovos, viño, mel, leite envasado, …. sen serlles esixible estar de alta no epígrafe especifico de venda fora de establecemento a efectos do Imposto de Actividades Económicas, previa manifestación de que tales produtos son sobrantes de consumo familiar propio (excedente de produción) que será comprobado (non permitíndose a venda de produtos fora de temporada). A administración municipal esixirá a alta no imposto de actividades económicas e afiliación a Seguridade Social cando os produtos do campo non proveñan dunha explotación agrícola destinada o consumo familiar, por considerarse o vendedor como un intermediario.1.- Queda prohibida a venda de produtos que non cumpran coa normativa vixente e poidan supoñer un risco para a saúde e a seguridade das persoas.2.- Queda expresamente prohibida a venda de animais vivos.1.- Para o exercicio da venda ambulante será requisito previo estar provisto da correspondente autorización municipal, que poderá revogarse polo Concello polo incumprimento dos requisitos esixidos neste regulamento e nas normas aplicables ao respecto.2.- Para o exercicio da venda ambulante esíxese o cumprimento dos seguintes requisitos: Créase o Rexistro Municipal de Vendedores Ambulantes, que será xestionado polo Concello, e a inscrición neste será consecuencia inmediata para o exercicio da actividade autorizada. A inscrición dos titulares de licenzas municipais de venda ambulante farase de oficio pola autoridade municipal, sen que sexa precisa a solicitude de aqueles. Neste rexistro tamén se incluirá un apartado referente ás solicitudes en lista de espera. Os días de mercado serán tódolos domingos do ano, agás que coincida coas festas locais(15 e 16 de agosto), Nadal e Ano Novo. No caso de que o domingo coincida con outro festivo, o Concello determinará a súa celebración, con antelación suficiente. O horario de venda establecido comprende de 9:00 a 14:00 os meses de maio a setembro, e de 10:00 a 14:00 os restantes, salvo que o representante municipal, por temporal ou forza maior autorice outro distinto.1.- A venda ambulante só queda autorizada nos lugares que se determinen polo Concello.2.- O Concello poderá modificar as prescricións deste regulamento dispoñendo o traslado dos postos de venda a outros lugares, a redución do número de puntos de venda, e incluso a súa total supresión, sen que isto dea lugar a ningunha indemnización. Así mesmo, por resolución da Alcaldía poderá alterar os lugares de venda de forma provisional por razóns de interese público.3.- En ningún caso se permitirá a colocación de postos nas beirarrúas que estorben o paso a locais comerciais, diante dos escaparates, en accesos a edificios públicos ou privados nin en lugares que dificulten a circulación peonil ou de vehículos.4.- Para supostos ou eventos excepcionais, por Resolución de Alcaldía poderán habilitarse espazos distintos dos sinalados.5.- Os postos de venda serán obxeto de sinalización dun plano, no cal, quedará reflectida a distribución numerada de todos os postos e dita numeración coincidirá coas autorizacións expedidas. A venda só poderá realizarse no lugar sinalado. Cada quen limitarase exclusivamente ó espazo que ten destinado. O Concello disporá dos espazos temporalmente baleiros, sen que o posto poida ser ocupado por outro vendedor sen previa autorización. Concederanse tantas autorizacións como postos haxa na superficie destinada ao exercicio da venda ambulante, e o número de autorizacións quedará supeditado ao número de metros dispoñibles en tales espazos.1.- O montaxe dos postos deberá efectuarse entre as 07:00 e ás 09:00 horas os meses de maio a setembro, e de 08:00 a 10:00 os restantes, salvo que por temporal ou forza maior se autorice outro distinto polo Concello.2.- A desmontaxe dos postos deberá efectuarse a partir da 14:00 horas os meses de maio a setembro, e a partir das 13:30 horas os restantes, salvo que por temporal ou forza maior se autorice outro distinto polo Concello.3.- Unha vez realizada a descarga de mercadorías ningún vehículo poderá permanecer no interior do recinto, salvo os vehículos-tenda debidamente autorizados.4.- O establecido neste artigo poderá verse alterado dependendo das necesidades xurdidas, quedando regulado polo persoal do Concello encargado da Feira calquera incidencia na alteración do horario de montaxe e desmontaxe.1.- A venda autorizarase en postos de carácter desmontable ou instalacións que terán unhas condicións axeitadas ás características da licenza e tratarase de instalacións desmontables de fácil transporte, e que reúnan condicións de seguridade, salubridade e ornato público.2.- Os postos no chan terán un ancho máximo de 2,5 metros ó longo da ocupación, que poderán ser ocupados por mercadorías. Os postos cubertos poderán contar con 0,5 metros adicionais de voo ó fronte do posto, para protexerse das inclemencias do tempo, e que non poderán ser ocupados con xénero algún. A altura dos voladizos será de un mínimo de 1,90.3.- O Concello poderá autorizar, con carácter individualizado outras medidas distintas ás do punto anterior.4.- A mercadoría atoparase sempre dentro da superficie do posto, quedando terminantemente prohibido o acopio da mesma en envases ou embalaxes fóra do posto.5.- En todo caso, o vendedor extremará a limpeza na zona de venda e deixará limpo e recollido á hora sinalada o lugar no que estivo instalado, e non permitirá que o lixo da súa actividade durante o tempo que permaneza instalado se disperse (polo vento ou outros motivos) fóra do seu espazo.6.- Tódolos postos serán desmontables ou transportables e proporcionados polo vendedor. En caso de vehículo ou camión-tenda, contabilizarase a tódolos efectos o espazo ocupado por todo o turismo.7.- Queda expresamente prohibido a exposición de mercadorías no chan, debendo estar en mesas para garantir unhas condicións mínimas de hixiene e sanidade, ou ben directamente nas cestas.8.- Deberá garantirse a axeitada seguridade da estrutura e demais elementos dos postos. O Concello resérvase a posibilidade de exerce-la inspección dos mesmos, así como ditar as oportunas medidas correctoras, incluíndo no seu caso o desmonte do mesmo por motivos de seguridade.9.- Os produtos frescos que se vendan deberán estar en perfectas condicións hixiénicas e de calidade, sen que poidan ocasionarse riscos para a saúde ou seguridade dos consumidores.10.- Os utensilios que se utilicen para a venda de produtos alimenticios, sen envasar, así como os mostradores, deberán estar en perfectas condicións hixiénicas. O Concello regulará as condicións específicas para cada mercado ocasional, rexéndose supletoriamente polo disposto no capítulo I deste Regulamento. O Concello poderá autorizar o exercicio da venta ambulante en postos desmontables instalados na vía pública, durante todo o ano. Queda expresamente prohibida este tipo de venta ambulante no casco urbán da parroquia de Mondariz. Os postos de venda desmontables deberán cumprir as condicións de seguridade e hixiene esixidos pola normativa específica correspondente. A venda en camións e vehículos-tenda con carácter itinerante polos diferentes lugares do termo municipal poderá autorizarse para tódolos días do ano. Queda expresamente prohibida este tipo de venta ambulante no casco urbano da parroquia de Mondariz. Poderá autorizarse a venda ambulante no casco urbano da parroquia de Mondariz para a venda de mercancías perigosas como gasóleo, propano, butano, … Poderá autorizarse a venda ambulante no casco urbano da parroquia de Mondariz para o reparto de pan. A instalación de camións ou vehículos-tenda en mercados periódicos ou ocasionais rexerase polo disposto nos capítulos I e II deste regulamento respectivamente. Os vehículos-tenda deberán cumprir as condicións de seguridade e hixiene esixidos pola normativa específica correspondente.1.- Correspóndelle ó Concello o control e inspección dos postos, que comprobará que se leva a cabo a venda dos produtos autorizados, que se ocupa a superficie concedida, e que se cumpra a normativa deste regulamento así coma a sanción en materia de venda ambulante, se prexuízo das competencias atribuídas a outras administracións.2.- Os vendedores ambulantes deberán cumprir, no exercicio da súa actividade mercantil, coa normativa vixente en materia de Comercio e Protección ó Consumidor e responder dos produtos que venda.3.- O Concello, no exercicio das súas funcións de vixiancia, poderá inspeccionar produtos, actividades e instalacións, así como solicitar os/as vendedores/as canta información resulte precisa en relación aos mesmos.4.- A vixiancia do mercadillo corresponderalle ós efectivos da Policía Local. Asemade, os efectivos da Policía coidarán de que cada adxudicatario ocupe o posto asinado.1. Poden exercer a actividade de venda ambulante as persoas físicas e xurídicas que teñan capacidade xurídica e de obrar e sexan titulares da previa autorización municipal. A licenza para o exercicio da actividade, deberá ser solicitada polo interesado ou representante debidamente autorizado, en impreso normalizado que figura como Anexo I do presente Regulamento, que se entregará no Concello.2.- Na solicitude constarán os seguintes datos: No caso de que a autorización sexa solicitada por persoa xurídica, esta fará constar na solicitude a persoa física que vai exercitar a actividade, sinalando os datos establecidos no apartado a). 2. Á solicitude deberá unirse unha declaración responsable, segundo o modelo establecido no Anexo II deste Regulamento, no que se fará constar necesariamente os seguintes extremos: 3.- Xunto coa referida solicitude e declaración responsable, o solicitante presentará a seguinte documentación: 4.- As autorizacións, que serán concedidas pola Alcaldía, están suxeitas á comprobación polo Concello do cumprimento polo peticionario dos requisitos esixidos neste Regulamento. De non presentarse toda a documentación sinalada no prazo indicado, o solicitante disporá dunha prórroga dun mes para enmendar os defectos, considerándoo desistido da súa petición no caso de non levalo a cabo.5.- As solicitudes de renovación deberán conter os mesmos datos e documentos establecidos nos puntos anteriores.1.- A venda ambulante constitúe un servizo que, para o seu exercicio polos comerciantes, esixe o uso especial do dominio público local, en especial na súas modalidades de mercadillos habituais ou non, con incidencia directa na seguridade viaria polo uso que para a mesma se fai das prazas e rúas, e na saúde pública, de maneira que todo control a posteriori do seu exercicio devén ineficaz. As razóns imperiosas de interese xeral que concorren nesta actividade xustifican o réxime de licenza que se establece na presente ordenanza. O exercicio da venda ambulante, en calquera das súas modalidades, requirirá a previa licenza municipal correspondente.2.- As autorizacións, que serán concedidas pola Alcaldía, están suxeitas á comprobación polo Concello do cumprimento polo peticionario dos requisitos esixidos neste Regulamento. De non presentarse toda a documentación sinalada no prazo indicado, o solicitante disporá dunha prórroga dun mes para enmendar os defectos, considerándoo desistido da súa petición no caso de non levalo a cabo.3.- As licenzas concederanse por anos naturais. A taxa abonarase de acordo coa ordenanza correspondente. As licenzas poderán ser renovadas, previa solicitude do interesado, por períodos sucesivos de anos naturais, previa presentación da documentación orixinal esixida polo Concello, e sempre que non exista denuncia da mesma por calquera das partes. O período para a renovación comprenderá entre o 1 de outubro e o 30 de novembro.4.- As licenzas serán individuais, persoais e transferibles. A actividade debe exercerse persoalmente polo seu titular, non obstante poderán facer uso delas as persoas autorizadas. Non se poderán realizar transmisión de postos que teñan débedas por non pagar as taxas correspondentes.5.- O titular da autorización poderá contratar persoal que o asista na atención do posto.6.- A concesión das autorizacións efectuarase consonte coa dispoñibilidade de espazo existente.7.- Adxudicarase un posto por persoa tanto física como xurídica. No caso das cooperativas poderase adxudicar un posto por cada cooperativista.8.- Antes da adxudicación nun mercado periódico dun posto a un novo titular, deberán resolverse as peticións de traslado ou permuta de postos que formulen os vendedores xa situados. As adxudicacións resolveranse por orde de antigüidade da licenza.9.- Os comerciantes que solicitasen un posto nun mercado periódico e non se lles concedeu, pasarán a formar parte dunha bolsa para cubrir de forma provisional as baixas que se produzan.10.- O Concello expedirá unhas licencias que conteñan a indicación precisa do lugar de situación no mercadillo do titular, así como os artigos e produtos autorizados, o nome e número da licenza municipal do vendedor titular e os m2 do posto.11.- A licenza deberá exhibirse obrigatoriamente e durante o tempo que dure o mercadillo, nun lugar ben visible do posto.12.- En caso de adxudicación dun posto a persoa xurídica, tal concesión considerarase sen efecto ao cambio e administrador ou socio da mesma.13.- Os titulares de licenza para o exercicio da venda ambulante do Concello de Mondariz deberán ter subscrito seguro de responsabilidade civil, cunha cobertura que resulte suficiente para cubrir os riscos da súa actividade 14.- A licenza pode ser revogada unilateralmente por incumprimento das condicións do seu outorgamento ou da normativa vixente. Tamén será revogada se o titular interrompe a actividade ou ocupación cinco feiras seguidas ou dez alternas no período dun ano, salvo causa xustificada que deberá por en coñecemento e xustificar ante o Concello, que resolverá o que proceda.15.- Unha vez presentada a documentación a Alcaldía ditará resolución adxudicando os postos a cada solicitante, e dará traslado aos servizos económicos para efectuar as liquidacións das taxas da ocupación da vía pública do período de tempo correspondente, así como a realización do correspondente padrón fiscal. Nos mercados periódicos e ocasionais poderá ser autorizada polo Concello a permuta de postos por solicitude dos titulares das correspondentes licenzas ou autorizacións, solicitude que se presentará por escrito ao Concello, asinada por ambos os interesados, e que non producirá efectos ata que non conte coa debida aprobación municipal.1.- Os titulares da autorización ou licenza, nos mercados periódicos, poderán designar ata dous suplentes, cuxos datos persoais se farán constar na autorización.2.- Poderán exerce-la actividade, ademais do titular, os seus familiares de 1º e 2º grado de consanguinidade e afinidade (pais, fillos, cónxuxe, irmáns, avós, netos, pais políticos e cónxuxes dos fillos ou fillas) e persoas vinculadas a el mediante contrato laboral.3.- No caso de persoas xurídicas, a autorización habilitará aos socios e empregados das empresas dados de alta na Seguridade Social.1.- Sen prexuízo do disposto noutros preceptos deste Regulamento, a autorización extinguirase, previa audiencia da persoa interesada e mediante resolución da Alcaldía.2.-As autorizacións para a venda ambulante extinguiranse polas seguintes causas: A constitución por parte do titular, por si só ou con terceiros, dunha entidade ou forma asociativa cuxa finalidade sexa o exercicio da venda ambulante, podendo neste caso concederse unha nova licenza polo tempo que restase, á nova persoa resultante, que deberá cumprir os requisitos esixidos para o exercicio da venda ambulante.3.- Salvo nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte. A súa resolución correspóndelle á Alcaldía Presidencia. Todo expediente de extinción será sometido a trámite de audiencia. Son obrigas dos vendedores ambulantes: 1/ Ter colocada en lugar visible a tarxeta municipal de vendedor ambulante autorizado.2/ Deixar limpo de residuos, desperdicios ou envoltorios o espazo do posto.3/ Acatar as ordes e instrucións que estableza o Concello ou Autoridade municipal para o bo funcionamento do mercado.4/ Instalarse no lugar asignado polo Concello.5/ Abonar a taxa que se estableza na correspondente Ordenanza Fiscal 6/ De utilizar pesas ou medidas, telas debidamente homologadas pola autoridade competente.7/ Cumprir as disposicións do presente regulamento e de todas aquelas obrigas que se deriven de cantas disposicións legais e regulamentarias fosen de aplicación.8/ Exercer pública e pacificamente a actividade sen producir molestias ós veciños.9/ Reparar os desperfetos que se ocasionen nos bens de titularidade municipal.10/ Comunicarlle ao concello os cambios de domicilio e calquera cambio que afecte á documentación presentada para obte-la correspondente autorización.11/ Exercer a actividade ou vender exclusivamente os produtos ou xéneros para os que fosen autorizados.12/ Queda prohibido usar aparellos de megafonía. Son dereitos dos vendedores ambulantes: 1/ A ocupar o posto de venta que ten autorizado.2/ A exercer pública e pacificamente a actividade de venda autorizada no horario e coas condicións establecidas.3/ Presentar as reclamacións e suxestións que consideren oportunas na defensa dos seus dereitos e intereses.4/ A ser sustituidos na titularidade dos postos, previa autorización do Concello e cumprindo os requisitos deste regulamento. O incumprimento das normas establecidas no presente regulamento, así como as determinadas na normativa de aplicación, dará lugar á incoación do correspondente procedemento sancionador, que poderá iniciarse de oficio ou por denuncia. As faltas clasificaranse como leves, graves ou moi graves.1.- Serán faltas leves: 2.- Serán faltas graves: 3.- Serán faltas moi graves: As sancións aplicables serán as seguintes: 1.- Por faltas leves: apercibimento e/ou multa ata 60 € 2.- Por faltas graves: multa de 61 a 200 € e/ou suspensión temporal de ata 3 meses, en función da gravidade dos feitos.3.- Por faltas moi graves: multa de 201 a 500 € e/ou revogación da licenza. As infraccións ó disposto no presente regulamento serán sancionadas administrativamente, previa instrución do correspondente expediente administrativo sancionador, tramitado conforme a Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común e co Regulamento do procedemento para o exercicio da potestade sancionadora aprobado por Real Decreto de 4 de agosto de 1993. Pola presente ordenanza quedarán derogadas todas as demais ordenanzas ou regulamentos aprobados por este Concello para regular a venda ambulante ou en mercadillos. A presente ordenanza entrará en vigor logo da súa publicación íntegra no Boletín Oficial da Provincia e teñan transcorridos os quince días a que fai referencia o Artigo 65.2 da Lei 7/1985, do 2 de abril, Reguladora das Bases do Réxime Local. Mondariz, a 30 de novembro de 2015.—O Alcalde, Xoán Carlos Montes Bugarín.